ÚRAD VLÁDY SLOVENSKEJ REPUBLIKY
                  Sekcia vládnej legislatívy

                                                                                                     Na rokovanie vlády SR
                                                                                                     Dňa 7. mája 2003
                                                                                                     K materiálu č. 3031/2002
                                                                                                     K bodu č. 6

S T A N O V I S K O

k  návrhu na uzavretie a ratifikáciu Zmluvy medzi Slovenskou republikou a Brazílskou federatívnou republikou o čiastočnom zrušení vízovej povinnosti

I.

      Návrh na uzavretie a ratifikáciu Zmluvy medzi Slovenskou republikou a Brazílskou federatívnou republikou o čiastočnom zrušení vízovej povinnosti  predložil na rokovanie vlády Slovenskej republiky minister vnútra Slovenskej republiky Vladimír Palko v novom znení.

II.

      Účelom zmluvy je uľahčenie vstupu občanov jedného štátu na územie druhého štátu.

III.

      Zmluva je bilaterálnou medzinárodnou prezidentskou zmluvou o ľudských právach a základných slobodách, ktorá priamo zakladá práva alebo povinnosti fyzických osôb alebo právnických osôb a podľa čl. 7 ods. 4 ústavy sa pred jej ratifikáciou vyžaduje súhlas NR SR. Na jej vykonanie nie je potrebný zákon a podľa čl. 7 ods. 5 ústavy má prednosť pred zákonmi.

      Legislatívna rada vlády Slovenskej republiky prerokovala predložený návrh na uzavretie a ratifikáciu Zmluvy medzi Slovenskou republikou a Brazílskou federatívnou republikou o čiastočnom zrušení vízovej povinnosti    na svojom rokovaní dňa 10. decembra 2002 a tento odporučila vláde Slovenskej republiky s pripomienkami schváliť.

     Ako uvádza predkladateľ, po prerokovaní návrhu zmluvy legislatívnou radou vlády bol materiál predložený na spolupodpísanie ministrovi zahraničných vecí. Minister zahraničných vecí návrh nepodpísal a požiadal o jeho prehodnotenie s odôvodnením, že zmluvy o zrušení vízovej povinnosti by mali mať charakter vládnych zmlúv. Vzhľadom na to, že v rámci rozporového konania nedošlo k zhode, materiál sa na rokovanie vlády predkladá s rozporom. 

IV.

      Sekcia vládnej legislatívy Úradu vlády Slovenskej republiky konštatuje, že pripomienky legislatívnej rady boli do materiálu zapracované a odporúča vláde Slovenskej republiky Zmluvu medzi Slovenskou republikou a Brazílskou federatívnou republikou o čiastočnom zrušení vízovej povinnosti   s c h v á l i ť 
v predloženom znení.

V Bratislave 6. mája 2003
Vypracoval: Pavel  K a n k a

                                                                                    Štefan  G r m a n
                                                                                     generálny riaditeľ
                                                                               sekcie vládnej legislatívy